Sabiedrisko pakalpojumu regulēšanas komisijas padomes lēmums Nr.  1/9  
Rīgā 2022. gada 4. augustā (prot. Nr.  30, 6.  p.) 
Noteikumi ierobežotas radiofrekvenču joslas lietošanas tiesību 
piešķiršanai izsoles kārtībā  
Izdoti saskaņā ar Elektronisko sakaru likuma  
 46. panta trešo daļu  
 
1. Vispārīgais jautājums  
 
1. Noteikumi nosaka nosacījumus, saskaņā ar kuriem:  
1.1. rīko izsoli, lai noteiktu uzvarētāju, kas iegūst ierobežotas radiofrekvenču  joslas lietošanas tiesības;  
1.2. nosaka dalībniekam un uzvarētājam izvirzītās pamatprasības;  
1.3. nosaka izsoles norises procesu, izvērtēšanas procesu, rezultātu apstiprināšanas kārtību;  
1.4. nosaka Sabiedrisko pakalpojumu regulēšanas komisijas (turpmāk – Regulators) rīcību, ja uzvarētājs 
nepilda tam noteiktās saistības un pienākumus.  
 
2. Izsoles izsludināšana  
 
2. Komersants saskaņā ar šo noteikumu 1.pielikumu iesniedz Regulatorā pieprasījumu ierobežotas 
radiofrekvenču joslas lietošanas tiesību piešķirša nai. 
 
3. Pēc pieprasījuma ierobežotas radiofrekvenču joslas lietošanas tiesību piešķiršanai saņemšanas Regulators 
piecu darbdienu laikā publisko savā tīmekļvietnē informāciju par saņemto pieprasījumu, norādot elektronisko 
komersantu, kurš iesniedzis piepra sījumu, pieprasījumā norādītās ierobežotas radiofrekvenču joslas lietošanas 
tiesības un plānoto izmantošanu.  
 
4. Regulatora padome ar lēmumu izsludina izsoli par ierobežotas radiofrekvenču joslas lietošanas tiesību 
piešķiršanu (turpmāk – izsludināšanas lēm ums). Regulators izsludināšanas lēmumu pieņem vismaz mēnesi pirms 
izsoles norises.  
 
5. Regulators izsludināšanas lēmumā papildus Elektronisko sakaru likumā noteiktajam norāda šādu 
informāciju:  
L
A
T
V
I
J
A
S
  
R
E
P
U
B
LIK
A
S  O
FIC
IĀ
LA
IS  IZD
EVU
M
S
www.vestnesis.lv2022. gada 10. augusts, Nr. 153
OP 2022/153.11
5.1. izsoles priekšmeta iegūšanas nosacījumus;  
5.2. izsoles pri ekšmetu skaitu, ko var iegūt viens izsoles uzvarētājs;  
5.3. izsoles priekšmeta sākumcenu (turpmāk – sākumcena);  
5.4. šo noteikumu 7. un 8.punktā noteikto dokumentu (turpmāk – reģistrācijas iesniegums) iesniegšanas 
datumu un laiku;  
5.5. nodrošinājuma naudas  apmēru un tās iemaksas termiņu;  
5.6. valsts budžeta kontu nodrošinājuma naudas un izsoles uzvarētāja solītā visaugstākā piedāvājuma 
iemaksai;  
5.7. izsoles norises vietu, datumu un laiku;  
5.8. paroles dokumenta atvēršanai iesniegšanas kārtību un termiņu.  
 
3. Reģistrācijas iesniegums  
 
6. Komersants, lai reģistrētos dalībai izsolē, izsoles komisijai iesniedz reģistrācijas iesniegumu.  
 
7. Komersanta reģistrācijas iesniegums sastāv no šādiem dokumentiem:  
7.1. reģistrācijas iesniegum s (2.pielikums);  
7.2. deklarācija par atbilstību (3.pielikums);  
7.3. pārstāvja pārstāvību apliecinoš s dokument s (4.pielikums);  
7.4. dokument s, kas apliecina nodrošinājuma naudas iemaksu saskaņā ar šo noteikumu 26.punktu un 
izsludināšanas lēmumu.  
 
8. Eiropas Savienības dalībva lstī reģistrēts komersants papildus šo noteikumu 7.punktā noteiktajam pievieno 
izziņu:  
8.1. no komercreģistra par reģistrēšanas datumu komercreģistrā un to, ka tam nav uzsākts likvidācijas process, 
nav apturēta saimnieciskā darbība, nav pasludināts maksāt nespējas process vai ierosināts tiesiskās aizsardzības 
process;  
8.2. no komercreģistra par pārstāvības tiesībām;  
8.3. par nodokļu parāda, kas kopsummā pārsniedz 150 euro  vai šīs summas ekvivalentu citā valūtā, neesamību 
komersanta reģistrācijas valstī.  
 
9. Eiropas Savienības dalībvalstī reģistrēts komersants iesniedz šo noteikumu 8.punktā noteiktās izziņas, kas 
nav vecākas par divām nedēļām, skaitot no izsludināšanas lēmumā norādītā izsoles datuma.  
 
10. Komersants reģistrācijas iesniegumu sagatavo elektro niski un var iesniegt ar paroli aizsargātā veidā, 
izņemot pavadtekstā norādīto informāciju, kas ar paroli netiek aizsargāta. Komersants saglabā reģistrācijas 
iesnieguma elektronisko dokumenta kopiju.  
  
www.vestnesis.lv2022. gada 10. augusts, Nr. 153 OP 2022/153.11
2
11. Komersants reģistrācijas iesniegumu nosūta uz ele ktroniskā pasta adresi izsole@sprk.gov.lv, pavadtekstā 
norādot:  
11.1. komersanta nosaukumu, reģistrācijas numuru, juridisko adresi, elektroniskā pasta adresi un tālruni;  
11.2. izsoles nosaukumu;  
11.3. atzīmi, ka reģistrācijas iesniegumu neatver līdz izslud ināšanas lēmumā norādītajam izsoles norises 
datumam un laikam, norādot konkrētu datumu un laiku.  
 
12. Izsoles komisija, saņemot reģistrācijas iesniegumu, vienas darbdienas laikā elektroniski informē 
komersantu par tā reģistrāciju dalībai izsolē vai atteiku mu, minot iemeslu.  
 
13. Izsoles komisija izsolei iesniegto reģistrācijas iesniegumu uzskata par nederīgu un neatver, ja tas:  
13.1. saņemts pirms vai pēc izsludināšanas lēmumā norādītā iesniegšanas termiņa;  
13.2. nav iesniegts atbilstoši šo noteikumu 10. un  11.punktā noteiktajam.  
 
14. Regulators neizsniedz pretendenta un dalībnieka iesniegtos dokumentus, izņemot normatīvajos aktos 
noteiktajos gadījumos.  
 
15. Pretendents vai dalībnieks nekavējoties paziņo izsoles komisijai:  
15.1. par jebkādām izmaiņām reģist rācijas iesniegumā;  
15.2. ja atklāj, ka reģistrācijas iesniegumā norādītā informācija ir nepilnīga vai neprecīza.  
 
16. Komersants, pretendents vai dalībnieks elektroniski iesniedz izsoles komisijai ar drošu elektronisko 
parakstu parakstītus dokumentus, iev ērojot normatīvos aktus par elektronisko dokumentu noformēšanu.  
 
17. Komersants, pretendents vai dalībnieks iesniedz spēkā esošus dokumentus, kuros ir iekļauta aktuālā 
informācija, pēdējās izmaiņas, grozījumi un papildinājumi.  
 
18. Komersants, p retendents  vai dalībnieks dokumentu s iesniedz valsts valodā. Ja dokument i ir svešvalodā, 
komersants , pretendents vai dalībnieks tam pievieno normatīvajos aktos noteiktajā kārtībā apliecinātu tulkojumu 
valsts valodā.  
 
19. Pretendents ir atbildīgs par to, ka reģistrāc ijas iesniegums ir atverams un lasāms.  
 
20. Izsoles komisija ir tiesīga pārbaudīt pretendenta vai dalībnieka sniegtās ziņas. Izsoles komisija ir tiesīga 
jebkurā laikā no pretendenta vai dalībnieka rakstveidā pieprasīt sniegt papildu informāciju par atbilst ību šiem 
noteikumiem vai izsludināšanas lēmumam. Pretendents vai dalībnieks papildu informāciju iesniedz izsoles komisijai 
ne vēlāk kā divu darbdienu laikā no izsoles komisijas pieprasījuma saņemšanas dienas.  
  
www.vestnesis.lv2022. gada 10. augusts, Nr. 153 OP 2022/153.11
3
4. Pretendents un dalībnieks  
 
21. Komersants uzskatāms par pretendentu ar brīdi, kad šo noteikumu 10. un 11.punktā un izsludināšanas 
lēmumā noteiktajā kārtībā ir iesniedzis reģistrācijas iesniegumu un saņēmis no izsoles komisijas apstiprinājumu par 
tā reģistrāciju dalībai izsolē saskaņā ar šo noteiku mu 12.punktu.  
 
22. Dalībnieks ir pretendents, kuru izsoles komisija saskaņā ar šo noteikumu 48.punktu ir apstiprinājusi 
dalībai izsolē un kurš atbilst šādiem kritērijiem:  
22.1. tas ir iesniedzis reģistrācijas iesniegumu atbilstoši šo noteikumu 10. un 11.pu nktam;  
22.2. tas atbilst izsludināšanas lēmumā noteiktajiem kritērijiem;  
22.3. tas ir Latvijas Republikā vai Eiropas Savienības dalībvalstī reģistrēts komersants;  
22.4. tas ir samaksājis nodrošinājuma naudu saskaņā ar šo noteikumu 26.punktu un izsludināšan as lēmumu;  
22.5. tam nav Valsts ieņēmumu dienesta administrēto nodokļu (nodevu) parādu, tajā skaitā valsts sociālās 
apdrošināšanas obligāto iemaksu parādu, kas kopsummā pārsniedz 150 euro , ievērojot Valsts ieņēmumu dienesta 
publiskajā nodokļu parādnieku da tubāzē ievietoto pēdējo informāciju (Eiropas Savienības dalībvalstī reģistrētam 
komersantam – izziņa, ka attiecīgajā Eiropas Savienības dalībvalstī tam nav nodokļu parāda, kas kopsummā 
pārsniedz 150 euro  vai šīs summas ekvivalentu citā valūtā);  
22.6. tam n av apturēta saimnieciskā darbība, uzsākts likvidācijas process, nav pasludināts maksātnespējas 
process vai ierosināts tiesiskās aizsardzības process;  
22.7. nav konstatēti normatīvajos aktos noteiktie ierobežojumi dalībai izsolē.  
 
23. Katrs pretendents vai dalībnieks ieceļ ne vairāk kā divus pārstāvjus tā turpmākai pārstāvībai izsolē. 
Pretendenta vai dalībnieka pārstāvis izsolē var būt tā likumiskais un pilnvarotais pārstāvis.  
 
24. Pretendents vai dalībnieks sniedz izsoles komisijai patiesu, pilnīgu un precī zu informāciju un ir atbildīgs 
par sniegtās informācijas patiesumu. Pārstāvja darbība (tajā skaitā pārstāvja sniegto ziņu patiesums) izsolē ir 
saistoša pretendentam un dalībniekam. Pārstāvja atsaukšana vai aizstāšana ar citu pārstāvi stājas spēkā ar brīdi,  kad 
izsoles komisija saņem no pretendenta vai dalībnieka attiecīgā pārstāvja atsaukšanas vai aizstāšanas dokumentu.  
 
25. Jebkāda vienošanās starp pārstāvjiem, pretendentiem, dalībniekiem vai citām personām attiecībā uz 
piedalīšanos vai nepiedalīšanos izso lē vai attiecībā uz šo noteikumu izpildi vai neizpildi ir aizliegta un ir spēkā 
neesoša kopš tās noslēgšanas brīža. Aizliegta vienošanās šo noteikumu izpratnē ir mutvārdu vai rakstveida 
vienošanās (arī darbības savstarpēja saskaņošana) starp pārstāvjiem, p retendentiem vai dalībniekiem, ar izsoli 
saistītas informācijas savstarpēja atklāšana, kā arī citas aizliegtas darbības, kas var ietekmēt izsoles rezultātu.  
 
5. Nodrošinājuma nauda  
 
26. Pretendents veic nodrošinājuma naudas iemaksu sākumcenas apmērā. Ja ir  vairāki izsoles priekšmeti, 
nodrošinājuma nauda ir lielākās noteiktās sākumcenas apmērā. Pretendents maksājumā norāda:  
26.1. saņēmēju: Sabiedrisko pakalpojumu regulēšanas komisija;  
www.vestnesis.lv2022. gada 10. augusts, Nr. 153 OP 2022/153.11
4
26.2. iemaksas mērķi: Nodrošinājuma nauda un attiecīgās izsoles nosaukums . 
 
27. Regulators samaksāto nodrošinājuma naudu, ja nav iesniegts reģistrācijas iesniegums, atmaksā 
komersantam 10 darbdienu laikā pēc izsludināšanas lēmumā norādītā izsoles datuma.  
 
28. Regulators 10 darbdienu laikā pēc lēmuma par izsoles rezultātiem pieņemšanas atmaksā nodrošinājuma 
naudu uz reģistrācijas iesniegumā norādīto norēķinu kontu, ja:  
28.1. pretendents nav atzīts par dalībnieku;  
28.2. dalībnieks nav atzīts par izsoles uzvarētāju;  
28.3. Regulatora padome neapstiprina izsoles rezultātu.  
 
29. Izsoles uzvarētāja iemaksātā nodrošinājuma nauda veido daļu no izsoles uzvarētāja solītā visaugstākā 
piedāvājuma. Regulators izsoles uzvarētājam nodrošinājuma naudu atmaksā 10 darbdienu laikā pēc izsoles rezultāta 
apstiprināšanas, ja iemaksātā nodrošinājum a nauda pārsniedz izsoles uzvarētāja izteikto visaugstāko piedāvājumu.  
 
30. Regulators neatmaksā nodrošinājuma naudu, kā arī izslēdz no dalības izsolē pretendentu vai dalībnieku, 
kurš:  
30.1. ir iemaksājis nodrošinājuma naudu, bet nav ieradies uz izsoli;  
30.2. neiesniedz pirmajā izsoles kārtā piedāvājumu par izsoles priekšmeta sākumcenas un izsoles cenas soļa 
kopsummu (turpmāk – piedāvājums), izņemot šo noteikumu 56.punktā noteikto gadījumu;  
30.3. ir izslēgts no dalības izsolē, pamatojoties uz šo noteikumu 3 8. un 50.punktu, 69.1., 69.4. un 
69.5.apakšpunktu un 70.punktu.  
 
6. Sazināšanās ar izsoles komisiju  
 
31. Jebkura persona, lai noskaidrotu ar izsoles norisi saistītu jautājumu, iesniedz to izsoles komisijai valsts 
valodā rakstveidā, nosūtot uz elektroniskā pasta adresi izsole@sprk.gov.lv, termiņā, lai izsoles komisija saņemtu šo 
jautājumu ne vēlāk kā divas darbdienas pirms izsludināšanas lēmumā norādītā izsoles datuma.  
 
32. Persona, iesniedzot jautājumu izsoles komisijai, norāda attiecīgās izsoles nosaukumu,  kā arī personas 
vārdu un uzvārdu (juridiskai personai – nosaukumu, reģistrācijas numuru), kura šo jautājumu iesniedz, un šīs 
personas kontaktinformāciju.  
 
33. Izsoles komisija atbildi uz saņemto jautājumu nosūta iesniedzējam divu darbdienu laikā pēc jautā juma 
saņemšanas, bet ne vēlāk kā vienu darbdienu pirms izsoles sākuma dienas.  
 
34. Izsoles komisija vienlaicīgi publisko iesniegto jautājumu un savu atbildi uz to Regulatora tīmekļvietnē. 
Publiskojot iesniegto jautājumu, izsoles komisija nenorāda jautājuma  iesniedzēju un atbildes saņēmēju.  
  
www.vestnesis.lv2022. gada 10. augusts, Nr. 153 OP 2022/153.11
5
7. Ierobežotas pieejamības informācija  
 
35. Izsoles komisija izmanto iesniegto informāciju un dokumentus vienīgi ar izsoli saistītām darbībām. Par 
pretendenta un dalībnieka iesniegtās informācijas aizsardzību ir atbildīga izsoles komisija.  
 
36. Regulators līdz izsoles beigām neizpauž šādu informāciju:  
36.1. iesniegto reģistrācijas iesniegumu skaitu;  
36.2. pretendentu un dalībnieku identificējošu informāciju;  
36.3. iesniegto reģistrācijas iesniegumu saturu;  
36.4. dalībnieku izteiktos piedāvājumus.  
 
37. Pretendenta vai dalībnieka darbība, kuras mērķis ir tieši vai netieši iegūt informāciju, kas nav atklāta un 
īpaši attiecas uz pārējo pretendentu vai dalībnieku stratēģiju un taktiku izsolē un summām, kādas tie ir pare dzējuši 
piedāvāt, uzskatāma par informācijas izpaušanas ierobežojumu pārkāpumu.  
 
38. Ja pretendents vai dalībnieks pārkāpj šo noteikumu 37.punktā noteikto informācijas izpaušanas 
ierobežojumu un tas var būtiski ietekmēt izsoles rezultātus, izsoles komisija  ir tiesīga pretendentu neapstiprināt kā 
dalībnieku vai izslēgt dalībnieku no izsoles.  
 
8. Izsoles norise  
 
8.1. Izsoles atklāšana  
 
39. Izsole notiek, ja ir iesniegts vismaz viens reģistrācijas iesniegums.  
 
40. Izsole sākas izsludināšanas lēmumā norādītajā  vietā, datumā un laikā, piedaloties izsoles komisijai, izsoles 
vadītājam, izsoles sekretāram, pretendentam un Regulatora atbalsta personālam.  
 
41. Izsoles vadītājs atklāj izsoli, paziņo izsoles komisijas sastāvu, raksturo izsoles priekšmetu, sākumcenu un 
informē pretendentu par plānoto izsoles norisi.  
 
42. Izsole notiek valsts valodā. Ja pretendentam vai dalībniekam izsoles laikā nepieciešams lietot svešvalodu, 
pretendents vai dalībnieks nodrošina sev tulku un atbild par tulkojuma precizitāti. Ja pretendentam vai dalībniekam 
izsoles laikā nepieciešams tehnis kā personāla atbalsts, tas nodrošina sev tehnisko personālu un atbild par tehniskā 
personāla darbību precizitāti. Pretendents vai izsoles dalībnieks informē izsoles komisiju par sava tehniskā personāla 
klātbūtni izsolē.  
 
www.vestnesis.lv2022. gada 10. augusts, Nr. 153 OP 2022/153.11
6
43. Ja pēc šo noteikumu 40.punktā noteiktā datuma nepieciešams izsoli turpināt, izsoli var turpināt darbdienās 
laikā no pulksten 9.00 līdz 17.00. Izsoles vadītājs informē dalībnieku par izsoles norises laiku un vietu.  
 
8.2. Pretendenta atbilstības pārbaude  
 
44. Pretendenta atbilstības pārb aude notiek atbilstoši šiem noteikumiem un izsludināšanas lēmumam.  
 
45. Izsoles komisija atver reģistrācijas iesniegumus tādā secībā, kādā tie ir saņemti, izmantojot atvēršanas 
brīdī izsoles komisijai iesniegto paroli pretendenta dokumentu atvēršanai. Ja, atverot reģistrācijas iesniegumu, rodas 
tehniskas problēmas, pretendentam ir tiesības izsoles komisijai iesniegt saglabāto reģistrācijas iesnieguma 
elektronisko dokumenta kopiju.  
 
46. Atverot reģistrācijas iesniegumu, izsoles komisija pārliecinās, vai:  
46.1. pretendents atbilst šo noteikumu 22.punktā noteiktajiem kritērijiem;  
46.2. ir saņemta pretendenta iemaksātā nodrošinājuma nauda saskaņā ar šo noteikumu 26.punktu un 
izsludināšanas lēmumu.  
 
47. Izsoles komisija reģistrācijas iesniegumu uzskata par nederīgu, izsolē neiesniegtu šādos gadījumos:  
47.1. nav ievērots šo noteikumu 10. un 11.punkts;  
47.2. reģistrācijas iesniegumu un reģistrācijas iesnieguma elektronisko dokumenta kopiju nevar atvērt un lasīt.  
 
48. Izsoles komisija izvērtē pretendenta iesnie gto reģistrācijas iesniegumu. Izsoles komisija var izsludināt 
izsoles pārtraukumu, lai veiktu pretendenta pārbaudi. Izsoles vadītājs informē pretendentu vai dalībnieku par 
turpmāko izsoles norises laiku un vietu. Izsoles komisija pieņem lēmumu par katra pr etendenta atzīšanu par 
dalībnieku. Izsoles komisija par dalībnieku neapstiprina pretendentu, kurš:  
48.1. nav ieradies uz izsoli;  
48.2. neatbilst šo noteikumu 22.punktā noteiktajiem kritērijiem;  
48.3. pārkāpj šo noteikumu 37.punktu.  
 
49. Ja izsludināšanas l ēmumā ir noteikts, ka dalībnieki nevar būt saistītie komersanti, un izsoles komisija 
konstatē, ka divi vai vairāki pretendenti izsludināšanas lēmuma izpratnē ir saistītie komersanti, izsoles komisija 
nosaka termiņu, kas nav ilgāks par stundu, lai pretenden ti, kas ir saistītie komersanti, izlemj, kurš turpinās dalību 
izsolē. Ja pretendenti, kas ir saistītie komersanti, nevienojas par dalību izsolē, izsoles komisija no dalības izsolē 
izslēdz tos pretendentus, kas ir saistītie komersanti un nav vienojušies.  
 
50. Izsoles komisija no dalības izsolē izslēdz pretendentu vai dalībnieku, kurš nav ievērojis vai ir pārkāpis šos 
noteikumus vai izsludināšanas lēmumā noteikto un kura rīcība tādējādi var ietekmēt izsoles rezultātu.  
  
www.vestnesis.lv2022. gada 10. augusts, Nr. 153 OP 2022/153.11
7
8.3. Izsoles tehniskie nosacījumi  
 
51. Izsoles vadītājs pēc dalībnieku apstiprināšanas apmāca pārstāvjus darbībai ar izsoles programmatūru, kā 
arī informē par izsoles programmatūras lietošanas instrukcijas pieejamību. Pārstāvis pēc apmācības apliecina, ka ir 
iepazinies un izprot, kā strādāt ar izsoles programmatūru (5.pielikums). Izsoles sekretārs dalībniekam izsniedz 
izsoles programmatūras lietošanai piešķirto lietotājvārdu un paroli.  
 
52. Ja dalībnieki atrodas Regulatora telpās, izsoles sekretārs dalībniekam ierāda telpu, kurā ir dators ar izs olei 
nepieciešamo programmatūru.  
 
53. Ja izsole notiek attālināti, dalībniekiem neatrodoties Regulatora telpās, izsoles sekretārs savlaicīgi informē 
pretendentus par kārtību izsoles norisei nepieciešamā tehniskā nodrošinājuma saņemšanai.  
 
54. Izsoles komis ija var noteikt pārtraukumu, ja izsoles norises tehniskai nodrošināšanai tas nepieciešams. Ja 
izsoles gaitā rodas tehniskas problēmas, izsoles komisija lemj par kārtību izsolei rakstveidā, un izsoles vadītājs par to 
informē izsoles dalībniekus.  
 
55. Dalībniekam ir tiesības pieprasīt vienu pārtraukumu katrā izsoles norises dienā, norādot pārtraukuma 
laiku un ilgumu. Izsoles komisija nekavējoties lemj par pārtraukuma laiku un ilgumu un nosaka pārtraukumu ne 
ātrāk kā pirms nākamās neuzsāktās izsoles kārt as. Izsoles komisija var izsludināt pārtraukumu pēc savas iniciatīvas.  
 
8.4. Vairāksolīšana  
 
56. Ja izsolē piedalās tikai viens dalībnieks, vairāksolīšana nenotiek, un vienīgais dalībnieks ir izsoles 
uzvarētājs.  
 
57. Ja izsludināšanas lēmumā ir noteikts v iens izsoles priekšmets, vienīgais dalībnieks iegūst to par 
izsludināšanas lēmumā noteikto sākumcenu. Ja izsludināšanas lēmumā ir noteikti vairāki izsoles priekšmeti un 
izsoles uzvarētājam ir tiesības iegūt vairākus izsoles priekšmetus, vienīgais dalībniek s brīvi izvēlas vienu vai vairākus 
izsoles priekšmetus, nepārsniedzot izsludināšanas lēmumā noteikto izsoles uzvarētājam iegūstamo izsoles 
priekšmetu skaitu.  
 
58. Ja izsolē piedalās vairāk par vienu dalībnieku, vairāksolīšana notiek elektroniski.  
 
59. Izsoles vadītājs informē dalībniekus par piedāvājuma izteikšanas kārtību, izsoles kārtas un starpkārtu 
ilgumu un par kārtību pārtraukuma pieprasīšanai. Izsoles komisija ir tiesīga mainīt izsoles kārtas un starpkārtas 
ilgumu, informējot dalībniekus.  
 
60. Izso li rīko ar augšupejošu soli. Izsoles kārtas piedāvājuma paaugstināšanas solis izsoles priekšmetam ir ne 
mazāks par 10% no izsludināšanas lēmumā norādītās sākumcenas attiecīgajam izsoles priekšmetam.  
  
www.vestnesis.lv2022. gada 10. augusts, Nr. 153 OP 2022/153.11
8
61. Dalībnieks izsoles kārtās piedāvājumu izsaka noapa ļotu pilnos tūkstošos. Katras nākamās izsoles kārtas 
sākumcena ir iepriekšējā izsoles kārtā solītais visaugstākais piedāvājums attiecīgajam izsoles priekšmetam. Ja 
vairāksolīšana notiek par vairākiem izsoles priekšmetiem un tikai viens dalībnieks kārtā ir izteicis piedāvājumu par 
konkrētu izsoles priekšmetu, nākamajā kārtā šis dalībnieks par šo izsoles priekšmetu var izteikt to pašu piedāvājumu, 
nepiemērojot augšupejošu soli.  
 
62. Izsole notiek pa kārtām. Izsoles pēdējā kārta ir kārta, kurā neviens dalībnieks neizsaka nevienu jaunu 
piedāvājumu.  
 
63. Dalībnieks iesniedz piedāvājumu tikai izsoles kārtā. Dalībnieks piedāvājumu iesniedz elektroniskā formātā, 
izmantojot izsoles programmatūru, rakstveida izsoles gadījumā – rakstveidā, iesniedzot to izsoles  vadītājam.  
 
64. Ja izsludināšanas lēmumā ir noteikti vairāki izsoles priekšmeti, dalībnieks izsoles kārtā ir tiesīgs iesniegt 
tik piedāvājumu par izsoles priekšmetiem, kas nepārsniedz izsoles priekšmetu skaitu, ko var iegūt viens izsoles 
uzvarētājs. Ja da lībnieks iesniedz vairākus piedāvājumus, tas katru piedāvājumu norāda atsevišķi.  
 
65. Dalībnieks, izmantojot izsoles programmatūru, iepazīstas ar informāciju par iepriekšējā izsoles kārtā visu 
dalībnieku izteiktajiem piedāvājumiem un nākamās izsoles kārtas  sākuma laiku. Pēc katras izsoles kārtas beigām 
dalībnieks var iepazīties ar citu dalībnieku, neidentificējot to, visās izsoles kārtās izteikto piedāvājumu. Kārtējā 
izsoles kārtā dalībnieks, izmantojot izsoles programmatūru, var pārbaudīt mazāko iesniedzam ā piedāvājuma vērtību.  
 
66. Dalībnieks, ja izsole notiek rakstveidā, piedāvājumā norāda izsoles priekšmetu, par kuru izsaka 
piedāvājumu, piedāvāto cenu gan ar vārdiem, gan ar cipariem, izsoles kārtas numuru, datumu un laiku. Ja izsoles 
dalībnieks piedāvāju mā ir norādījis ar vārdiem un cipariem atšķirīgu cenu, izsoles komisija ņem vērā cenu, kas 
norādīta ar vārdiem. Ja izsoles dalībnieks izsaka piedāvājumu par vairākiem izsoles priekšmetiem, tas iesniedz 
piedāvājumu par katru izsoles priekšmetu atsevišķi.  
 
67. Izsoles vadītājs rakstveida izsoles gadījumā, slēdzot kārtējo izsoles kārtu, izsoles dalībniekiem sniedz šādu 
informāciju:  
67.1. izsoles kārtā izteiktos piedāvājumus;  
67.2. izsoles kārtā izteikto visaugstāko piedāvājumu par katru izsoles priekšmetu;  
67.3. izsoles kārtas statusu – slēgta, pārtraukta;  
67.4. nākamās izsoles kārtas sākumcenu katram izsoles priekšmetam, izsoles soli un izsoles kārtas sākuma 
laiku.  
 
68. Izsoles komisija izsoli pabeidz, ja kārtējā izsoles kārtā neviens dalībnieks neiesniedz aug stāku 
piedāvājumu. Dalībnieks, kurš ir nosolījis visaugstāko piedāvājumu, ar parakstu izsoles protokolā apliecina izteiktā 
piedāvājuma atbilstību nosolītajam. Ja dalībnieks atsakās parakstīties izsoles protokolā, par to protokolā izdara 
ierakstu.  
 
69. Izso les komisija izslēdz no turpmākas dalības izsolē dalībnieku, kurš:  
www.vestnesis.lv2022. gada 10. augusts, Nr. 153 OP 2022/153.11
9
69.1. izsaka piedāvājumu, kas ir mazāks par izsoles kārtas sākumcenas un izsoles soļa kopsummu, vai izsoles 
kārtā izsaka piedāvājumu, kas nav noapaļots pilnos tūkstošos, izņemot šo noteikum u 75.punktā noteikto gadījumu;  
69.2. izsaka piedāvājumu, neievērojot šo noteikumu 64.punktā noteikto kārtību;  
69.3. izsoles kārtā neizsaka piedāvājumu vai nepiedalās izsoles kārtā;  
69.4. atsauc savu piedāvājumu, ko ar parakstu apliecina izsoles protokolā;  
69.5. atsakās parakstīties izsoles protokolā par savu izteikto visaugstāko piedāvājumu.  
 
70. Izsoles komisija var izslēgt dalībnieku no dalības izsolē, ja ir konstatēts vismaz viens no šādiem apstākļiem 
un tas ietekmē vai var ietekmēt izsoles uzvarētāja no teikšanu:  
70.1. ja izsoles komisija atklāj pierādījumus par šo noteikumu 25.punktā noteikto vienošanos;  
70.2. dalībnieks ir iesniedzis nepilnīgu vai neprecīzu informāciju vai iesniegtā informācija ir mainījusies, bet 
dalībnieks par to nav paziņojis izsoles  komisijai;  
70.3. dalībnieks atsakās sniegt izsoles komisijai šo noteikumu 20.punktā noteiktajā kārtībā pieprasīto papildu 
informāciju.  
 
71. Dalībnieks, kurš ir izslēgts no turpmākās dalības izsolē, ar parakstu protokolā apliecina izteikto 
piedāvājumu atbilstību nosolītajam. Ja dalībnieks atsakās parakstīties izsoles protokolā, par to protokolā izdara 
ierakstu.  
 
72. Dalībnieks, kurš atsakās parakstīties protokola pielikumā par izteikto piedāvājumu atbilstību nosolītajam, 
atsakās arī no izsoles priekšmet a. 
 
73. Izsolē uzvar un izsoles priekšmetu iegūst tas dalībnieks, kurš ir solījis visaugstāko piedāvājumu par 
konkrēto izsoles priekšmetu, nepārsniedzot izsludināšanas lēmumā noteikto iegūstamo izsoles priekšmetu skaitu 
vienam izsoles uzvarētājam. Ja izsol es dalībnieks ir izteicis visaugstākos piedāvājumus, pārsniedzot iegūstamo izsoles 
priekšmetu skaitu, tas iegūst izsoles priekšmetu pēc šādiem principiem:  
73.1. tiek ņemts vērā maksimālais izsoles priekšmetu skaits, ko var iegūt viens izsoles uzvarētājs;  
73.2. prioritārais un obligāti iegūstamais izsoles priekšmets ir tas, par kuru dalībnieks ir izteicis visaugstāko 
piedāvājumu.  
 
74. Ja dalībnieks saskaņā ar šiem noteikumiem nevar iegūt izsoles priekšmetu, par kuru ir izteicis visaugstāko 
piedāvājumu, vai a tsakās no tā, dalībnieks ar nākamo augstāko piedāvājumu par konkrēto izsoles priekšmetu iegūst 
šo izsoles priekšmetu. Ja šāda izsoles dalībnieka nav, izsoles priekšmets paliek neizsolīts.  
 
75. Ja, noslēdzot izsoli, divi vai vairāki dalībnieki piedāvā vienā dus visaugstākos piedāvājumus par vienu un to 
pašu izsoles priekšmetu un nākamajā kārtā neizsaka jaunu piedāvājumu, izsoli turpina ar papildu izsoles kārtu 
rakstveidā, kurā šie izsoles dalībnieki iesniedz brīvi izvēlētu paaugstināšanas soli. Šajā gadījumā izsolē uzvar un 
konkrēto izsoles priekšmetu iegūst tas dalībnieks, kurš ir iesniedzis visaugstāko brīvi izvēlēto paaugstināšanas soli.  
 
www.vestnesis.lv2022. gada 10. augusts, Nr. 153 OP 2022/153.11
10
76. Izsoles beigās izsoles vadītājs paziņo, ka vairāksolīšana ir beigusies, kā arī nosauc izsoles priekšmeta 
visaugstāko  piedāvājumu un dalībnieku, kurš to nosolījis.  
 
77. Dalībnieks ar parakstu izsoles protokola pielikumā (6.pielikums) apliecina savu piekrišanu un apņemas 
izpildīt šajos noteikumos un izsludināšanas lēmumā noteikto.  
 
9. Izsoles rezultātu apstiprināšana un i erobežotas radiofrekvenču joslas lietošanas 
tiesību piešķiršana  
 
78. Regulatora padome 10 darbdienu laikā no izsoles pabeigšanas dienas:  
78.1. apstiprina izsoles rezultātu;  
78.2. lemj par izsoles uzvarētāja noteikšanu;  
78.3. izsoles uzvarētājam, kas ir ierakstīts elektronisko sakaru komersantu sarakstā,  piešķir ierobežotas 
radiofrekvenču joslas lietošanas tiesības.  
 
79. Ja Regulators konstatē, ka izsoles uzvarētājs nav ievērojis vai ir pārkāpis šos noteikumus un tas ir 
ietekmējis izsoles rezultātu, Regul atora padome izsoles rezultātu un izsoles uzvarētāja noteikšanu var atzīt par spēkā 
neesošu, kā arī atzīt, ka izsole ir noslēgusies bez rezultāta. Šajā gadījumā Regulators neatmaksā nodrošinājuma 
naudu, kas samaksāta saskaņā ar izsludināšanas lēmumu un šo noteikumu 26.punktu, un summu, kas ir samaksāta 
saskaņā ar šo noteikumu 81.punktu.  
 
80. Ja izsolē nav uzvarētāja, Regulatora padome izsoli atzīst par noslēgušos bez rezultāta.  
 
81. Izsoles uzvarētājs sešu mēnešu laikā no šo noteikumu 78.punktā noteiktā lēm uma par ierobežotas 
radiofrekvenču joslas lietošanas tiesību piešķiršanu pieņemšanas saskaņā ar izsludināšanas lēmumu samaksā par 
iegūto izsoles priekšmetu atlikušo visaugstākā piedāvājuma summas daļu, kuru nesedz nodrošinājuma nauda.  
 
82. Izsoles uzvarēt ājs maksājumā norāda:  
82.1. saņēmēju: Sabiedrisko pakalpojumu regulēšanas komisija;  
82.2. iemaksas mērķi: Nodrošinājuma nauda un izsoles priekšmets, par kuru veic samaksu.  
 
83. Izsoles uzvarētājs veic samaksu par katru izsoles priekšmetu, ko tas ir ieguv is, atsevišķi. Izsoles uzvarētājs 
nosūta Regulatoram paziņojumu par naudas iemaksu uz elektroniskā pasta adresi izsole@sprk.gov.lv.  
  
www.vestnesis.lv2022. gada 10. augusts, Nr. 153 OP 2022/153.11
11
10. Izsolē piešķirto ierobežotas radiofrekvenču joslas lietošanas tiesību 
izmantošana  
 
84. Regulatora padome var anulēt pi ešķirtās ierobežotas radiofrekvenču joslas lietošanas tiesības, ja:  
84.1. izsoles uzvarētājs neizpilda šo noteikumu 81.punktā noteiktos nosacījumus;  
84.2. Regulators konstatē, ka izsoles uzvarētājs izsoles laikā neatbilda šo noteikumu 22.punktā noteiktajie m 
kritērijiem;  
84.3. izsoles uzvarētājs nepilda tam noteiktās saistības un pienākumus;  
84.4. Regulators konstatē, ka nav ievērota ierobežotas radiofrekvenču joslas lietošanas tiesību nodošanas, 
iznomāšanas vai kopīgas izmantošanas kārtība.  
 
85. Regulators neatmaksā nodrošinājuma naudu un summu, kas ir samaksāta saskaņā ar šo noteikumu 
81.punktu, ja izpildās kāds no  šo noteikumu 84.punktā paredzētajiem gadījumiem.  
 
86. Regulators nodrošinājuma naudu, ko neatmaksā saskaņā ar šiem noteikumiem, un iz soles uzvarētāja 
samaksāto naudu par iegūto izsoles priekšmetu pārskaita uz valsts budžeta kontu.  
 
87. Par ierobežotas radiofrekvenču joslas lietošanas tiesību iznomāšanu un kopīgu izmantošanu atbilstoši 
Ministru kabineta noteiktajam iedalījumam radiosakar u veidiem un radiosakaru sistēmām un šo noteikumu un citu 
pienākumu un saistību izpildi atbild elektronisko sakaru komersants, kuram Regulatora noteiktajā kārtībā ir 
piešķirtas ierobežotas radiofrekvenču joslas lietošanas tiesības.  
 
11. Noslēguma jautājumi  
 
88. Atzīt par spēku zaudējušu Sabiedrisko pakalpojumu regulēšanas komisijas 2018.gada 7.jūnija lēmumu 
Nr.1/11 "Noteikumi radiofrekvenču spektra lietošanas tiesību piešķiršanai izsoles kārtībā " (Latvijas Vēstnesis, 2018, 
116.nr.; 2020, 24.nr.).  
 
89. Notei kumi stājas spēkā nākamajā dienā pēc to publicēšanas oficiālajā izdevumā "Latvijas Vēstnesis ".  
 
Informatīvā atsauce uz Eiropas Savienības direktīvu  
 
Noteikumos iekļautas tiesību normas, kas izriet no Eiropas Parlamenta un Padomes 2018.gada 11.decembra 
Direktīvas (ES) 2018/1972 par Eiropas Elektronisko sakaru kodeksa izveidi.  
 
Sabiedrisko pakalpojumu regulēšanas komisijas  
 padomes priekšsēdētāja  A. Ozola   
www.vestnesis.lv2022. gada 10. augusts, Nr. 153 OP 2022/153.11
12
1. pielikums  
Sabiedrisko pakalpojumu regulēšanas komisijas  
2022.  gada 4.  augusta lēmumam Nr.  1/9 
 
Pieprasījums ierobežotas radiofrekvenču joslas lietošanas tiesības piešķiršanai  
 
1. Informācija par komersantu:  
1.1. Komersanta nosaukums  
  
  
1.2. Komersanta reģistrācijas datums, reģistrācijas numurs un valsts  
 
 
2. Informācija par plānoto ierobežotas  radiofrekvenču joslas lietošanas tiesību izmantošanu : 
2.1. Ierobežotas radiofrekvenču joslas lietošanas tiesību izmantošanas nolūks (radiosakaru veids, tehnoloģija)  
  
  
  
2.2. Ierobežotas radiofrekvenču joslas lietošanas tiesību nepieciešamības pamatojums  
  
  
  
2.3 Plānotā ierobežotas radiofrekvenču joslas lietošanas tiesību izmantošanas teritorija  
  
2.4 Plānotais ierobežotas radiofrekvenču joslas lietošanas tiesību izmantošanas sākums (gads) un periods  
* Elektronisko sakaru komersants ir tiesīgs pieprasījumu par ierobežotas radiofrekvenču joslas lietošanas tiesību piešķiršanu 
iesniegt Regulatoram ne agrāk kā divus gadus pirms ierobežotas radiofrekvenču joslas izmantošanas uzsākšanas datuma 
(Elektronisko sakaru likuma 46.panta pirmā daļa)  
  
2.5. Pieprasītās ierobežotas radiofrekvenču joslas _________ MHz līdz __________MHz lietošanas tiesības  
3. Cita svarīga informācija  (papildu informācija, ko komersants iesniedz pēc paša vēlēšanās):  
  
  
  
Datums _________________  
 
Persona,  kura  tiesīga  pārstāvēt  komersantus  ____________________________  
/paraksts  un tā atšifrējums/  
 
____________________________  
/sagatavotāja  vārds,  uzvārds/   
  
www.vestnesis.lv2022. gada 10. augusts, Nr. 153 OP 2022/153.11
13
Tālrunis______________  
 
E-pasts_______________   
Piezīme. Dokumenta rekvizītus "datums " un "paraksts " neaizpilda, ja elektroniskais dokuments ir sagatavots atbilstoši 
normatīvajiem aktiem par elektronisko dokumentu noformēšanu.  
 
 
 
 
 
 
 
 
  
www.vestnesis.lv2022. gada 10. augusts, Nr. 153 OP 2022/153.11
14
2. pielikums  
Sabiedrisko pakalpojumu regulēšanas komisijas  
2022.  gada 4.  augusta lēmumam Nr.  1/9 
Reģistrācijas iesniegums  
izsolei ierobežotas radiofrekvenču joslas __________________ lietošanas tiesību 
piešķiršanai  
 
1. Komersanta nosaukums  
 
 
 
2. Komersanta reģistrācijas datums, reģistrācijas numurs un valsts  
 
 
 
 
3. Komersanta norēķinu konta numurs*    
 
 
 
4. Komersanta pārstāvji izsolē (ne vairāk kā divas personas):  
 
vārds un uzvārds     
pārstāvības pamats     
amats     
adrese     
telefona numurs     
e-pasts     
 
Datums      
      
 
Persona, kura ir tiesīga pārstāvēt komersantu    
  (paraksts un tā atšifrējums)  
 
* Nodrošinājuma naudas atmaksai, ja dalībnieks neiegūst nevienu no izsoles priekšmetiem  
Piezīme. Dokumenta rekvizītus "datums " un "paraksts " neaizpilda, ja elektroniskais dokuments ir sagatavots atbilstoši 
normatīvajiem aktiem par elektronisko dokumentu noformēšanu.  
  
www.vestnesis.lv2022. gada 10. augusts, Nr. 153 OP 2022/153.11
15
3. pielikums  
Sabiedrisko pakalpojumu regulēšanas komisijas  
2022.  gada 4.  augusta  lēmumam Nr.  1/9 
Deklarācija par atbilstību  
izsolei ierobežotas radiofrekvenču josla s __________________ lietošanas  
tiesību piešķiršanai  
 
(komersanta nosaukums)  
(reģistrācijas numurs)  
 
(turpmāk – komersants), kuru izsolē pārstāv ________________________________________ (turpmāk  – pārstāvis). Pārstāvis 
paziņo: komersants, kurš ir norādīts reģistrācijas iesniegumā, ir iepazinies, saprot un apņemas pienācīgi un laikus 
pildīt noteikumus un izsludināšanas lēmumā noteikto, saskaņā ar kuriem notiek izsole, un piešķiramo ierobežotas 
radiofrekvenču jos las lietošanas tiesību specifiskos nosacījumus, kā arī tiesību aktus, kas reglamentē šo izsoli.  
 
 Apliecinu ievērot šādus nosacījumus:  
 
(a) komersants ir tiesīgs piedalīties izsolē, un tam ir visas nepieciešamās atļaujas un pilnvarojumi;  
 
(b) komersants neatrodas likvidācijas stadijā, tam nav apturēta saimnieciskā darbība, nav pasludināts 
maksātnespējas process, nav ierosināts tiesiskās aizsardzības process, kā arī uz deklarācijas iesniegšanas brīdi tam 
nav nodokļu parādu, tajā skaitā valsts sociālās apdr ošināšanas obligāto iemaksu parādu, kas kopsummā pārsniedz 
150  euro , ievērojot pēdējā datu aktualizācijas datumā Valsts ieņēmumu dienesta publiskajā nodokļu parādnieku 
datubāzē ievietoto informāciju (ārvalstīs reģistrētam komersantam – attiecīgajā ārvalstī  nav nodokļu parāda, kas 
kopsummā pārsniedz 150  euro  vai šīs summas ekvivalentu citā valūtā);  
 
(c) visa komersanta iesniegtā informācija reģistrācijas iesniegumā un tā pielikumos vai jebkura cita informācija, kas 
iesniegta izsoles komisijai, ir precīza un patiesa, un jebkurš paustais viedoklis ir patiess un godīgs; ja sniegtā 
informācija mainīsies vai tiks konstatēts, ka sniegtā informācija ir neprecīza vai nepilnīga, par to nekavējo ties paziņos 
izsoles komisijai;  
 
(d) komersants izpildīs un nodrošinās, cik  labi vien iespējams, ka tā pārstāvis izpildīs noteikumus, saskaņā ar kuriem 
notiek izsole, un i zsludināšanas lēmumā paredzēto;  
 
(e) pārstāvis nevienosies vai citādā veidā neietekmēs, vai nemēģinās ietekmēt izsoles rezultātu, vienojoties ar citu 
izsoles pr etendentu vai dalībnieku, vai jebkuru citu personu, kas tieši vai netieši ir saistīta ar citu pret endentu vai 
izsoles dalībnieku;  
 
(f) pārstāvis nemēģinās iegūt ziņas par cita izsoles pretendenta vai dalībnieka sniegto informāciju reģistrācijas 
iesniegumā un izsoles komisijai;  
 
www.vestnesis.lv2022. gada 10. augusts, Nr. 153 OP 2022/153.11
16
(g) komersanta pārstāvis nav vienojies ar citu izsoles pretendentu vai dalībnieku, tā pārstāvjiem vai citu personu, un 
starp tiem nepastāv nekādas vienošanās par izsoles rezultātu iespaidošanu vai mēģinājumu tos iespaidot;  
 
(h) komer sants atzīs un pilnībā atbildēs par tā pārstāvju darbībām izsolē.  
 
Datums      
      
 
Persona, kura ir tiesīga pārstāvēt komersantu izsolē    
  (paraksts un tā atšifrējums)  
 
Piezīme. Dokumenta rekvizītus "datums " un "paraksts " neaizpilda, ja elektroniskais dokuments ir sagatavots atbilstoši 
normatīvajiem aktiem par elektronisko dokumentu noformēšanu.  
  
www.vestnesis.lv2022. gada 10. augusts, Nr. 153 OP 2022/153.11
17
4. pielikums  
Sabiedrisko pakalpojumu regulēšanas komisijas  
2022.  gada 4.  augusta lēmumam Nr.  1/9 
PILNVARA  
 
      
Izdošanas vieta, izdošanas datums      
Nr.___  
 , 
(komersanta nosaukums)  
  , 
(reģistrācijas numurs)  
(turpmāk – Komersants) ar šo pilnvaro  
  
(vārds, uzvārds, personas kods)   
(turpmāk – Pārstāvis) pārstāvēt Komersantu izsolē ierobežotas radiofrekvenču joslas  
  
lietošanas tiesību piešķiršanai izsoles kārtībā, tai skaitā piedalīties izsolē, ar tiesībām izteikt viedokli, iesniegt un 
saņemt dokumentus, parakstīt dokumentus, pārstāvēt Komersanta intereses, kā arī izteikt cenu piedāvājumu un 
apliecināt (garantēt) izte iktās cenas piedāvājuma apmaksu.  
Komersants atbild par Pārstāvja veiktajām darbībām saistībā ar izsoli, kā arī izteiktajiem piedāvājumiem.  
 
Persona, kura ir tiesīga pārstāvēt komersantu:    
  (paraksts un tā atšifrējums)  
 
Piezīme. Dokumenta rekvizītus "datums " un "paraksts " neaizpilda, ja elektroniskais dokuments ir sagatavots atbilstoši 
normatīvajiem aktiem par elektronisko dokumentu noformēšanu.  
 
 
 
  
www.vestnesis.lv2022. gada 10. augusts, Nr. 153 OP 2022/153.11
18
5. pielikums  
Sabiedrisko pakalpojumu regulēšanas komisijas  
2022.  gada 4.  augusta lēmumam Nr.  1/9 
Apliecinājums  
 
  ,   
(komersanta nosaukums)    (reģistrācijas numurs)  
 
Pārstāvis    
  (vārds, uzvārds)  
apliecinu, ka saskaņā ar Sabiedrisko pakalpojumu regulēšanas komisijas 2022.gada 4.augusta lēmuma Nr .1/9 
"Noteikumi ierobežotas radiofrekvenču joslas lietošanas tiesību piešķiršanai izsoles kārtībā " 51.punktu:  
1. Esmu individuāli apmācīts darbam ar izsoles programmu ierobežotas radiofrekvenču joslas 
______________________________________________ lietošanas tiesību piešķiršanai izsoles kārtībā (turpmāk – izsole), kā arī esmu 
saņēmis un iepazinies ar izsoles programmas lietošanas instrukciju.  
 
2. Man individuāli ir sniegta skaidra un saprotama izsoles programmas lietošanas instrukcija un izprotu, kā strādāt ar 
izsoles programmu.  
 
3. Esmu saņēmis lietotājvārdu un paroli, lai reģistrētos izsoles programmā.  
 
4. Apņemos savu lietotājvārdu un paroli neizpaust citām personām. Esmu atbildīgs par darbību, kuru veikusi cita 
persona, izmantojot manu lietotājvārdu un paroli, izņemot, ja esmu informējis izsol es komisiju, ka citas personas 
rīcībā ir mans lietotājvārds un parole.  
 
5. Nekavējoties informēšu izsoles komisiju, ja konstatēšu, ka manu lietotājvārdu un paroli izmanto cita persona.  
 
6. Apņemos izsoles programmu lietot izsoles programmas paredzētajiem m ērķiem un saskaņā ar izsoles programmas 
lietošanas instrukciju.  
 
7. Apliecinu, ka esmu iepazinies ar izsoles programmu un izprotu izsoles programmas lietošanas instrukciju.  
 
 
Datums      
    
Pārstāvis, kurš ir tiesīgs pārstāvēt komersantu    
  (paraksts un tā atšifrējums)  
 
Piezīme. Dokumenta rekvizītus "datums " un "paraksts " neaizpilda, ja elektroniskais dokuments ir sagatavots atbilstoši 
normatīvajiem aktiem par elektronisko dokumentu noformēšanu.  
  
www.vestnesis.lv2022. gada 10. augusts, Nr. 153 OP 2022/153.11
19
6. pielikums  
Sabiedrisko pakalpojumu regulēšanas komisijas  
2022.  gada 4.  augusta lēmumam Nr.  1/9 
Apliecinājums  
 
  ,   
(komersanta nosaukums)    (reģistrācijas numurs)  
 
Pārstāvis    
  (vārds, uzvārds)  
piekrītu un apņemos izpildīt Sabiedrisko pakalpojumu regulēšanas komisijas 2022.gada 4.augusta  lēmumā Nr .1/9  
"Noteikumi ierobežotas radiofrekvenču joslas lietošanas tiesību piešķiršanai izsoles kārtībā " un Sabiedrisko 
pakalpojumu regulēšanas komisijas 20 __.gada  ___._________ lēmumā Nr._____ 
"_____________________________________________________ " noteikto.  
Apliecinu izteiktā piedāvājuma atbilstību nosolītajam.  
 
Datums      
    
Pārstāvis, kurš ir tiesīgs pārstāvēt komersantu    
  (paraksts un tā atšifrējums)  
 
Piezīme. Dokumenta rekvizītus "datums " un "paraksts " neaizpilda, ja elektroniskais dokuments ir sagatavots atbilstoši 
normatīvajiem aktiem par elektronisko dokumentu noformēšanu.  
 
www.vestnesis.lv2022. gada 10. augusts, Nr. 153 OP 2022/153.11
20